
R A P O R T

asupra proiectului de Lege privind înfiinţarea

Societăţii Naţionale – Institutul de Cadastru 

şi Organizarea Teritoriului Agricol S.A.

 ( lege ordinară )

În urma examinării proiectului de Lege privind înfiinţarea Societăţii Naţionale – Institutul de Cadastru şi Organizarea Teritoriului Agricol S.A. în şedinţa din 19.08.1998, membrii celor două comisii au hotărât că acesta nu poate fi acceptat şi propune Plenului Camerei Deputaţilor respingerea pentru următoarele motive:

1. Proiectul de Lege înaintat comisiilor noastre spre dezbatere stipulează transformarea Institutului de Geodezie, Fotogrametrie, Cartografie şi Organizarea Teritoriului Agricol (I.G.F.C.O.T.) în Societate Naţională – Institutul de Cadastru şi Organizarea Teritoriului Agricol S.A., prevedere ce intră în contradicţie cu Legea cadastrului şi a publicităţii imobiliare nr. 7/1996 care – la art. 96 – stipulează transformarea I.G.F.C.O.T. într-o instituţie publică în subordinea M.A.A., sub denumirea de Institutul de Cadastru şi Organizarea Teritoriului Agricol ( I.C.O.T.A.).

2. Promovarea acestui proiect de Lege ar necesita modificarea Legii cadastrului şi a publicităţii imobiliare nr. 7/1996 – lege organică.

3. Rezolvarea situaţiei I.G.F.C.O.T., în baza prevederilor Legii cadastrului nr. 7/1996, se poate face printr-o Hotărâre de Guvern. 

